Acatistul Sfântului loan Botezătorul (al doilea) 


* mb bă e 


Se citeşte la zilele sărbătoririi sfântului: 


Naşterea Sfântului loan Botezătorul (Sânzienele - Drăgaica) (24 iunie): 


https://www.academia.edu/44077341/Na % C5 9% 9Fterea_Sf% C3% A?2ntului loan _ Botez 
Se C4% 83torul_S% C3% A2nzienele_Dr So C4% 83gaica_24_iunie 


https://archive.org/details/nasterea-sf.-ioan-botezatorul 


Zămislirea Sfântului prooroc loan Botezătorul (23 septembrie): 


https://www.academia.edu/44238421/Z% C4% 83mislirea_Sf9% C3% A2ntului_prooroc_l 
oan_Botez 9% C4% 83torul_23_septembrie 


https://archive.org/details/zamislirea-sfantului-prooroc-ioan-boteza 


https://www.slideshare.net/steaemy 1/zmislirea-sfntului-prooroc-ioan-boteztorul-23- 
septembrie 


ie sie e 


Soborul Sfântului loan, Înaintemergătorul şi Botezătorul Domnului (7 ianuarie): 


https://www.academia.edu/44077319/Soborul_Sf% C3% A2ntului_loan_% C3% 8Enainte 
merg % C4% 83torul_9% C5%9Fi_Botez% C4% 83torul_Domnului_7_ianuarie 


https://archive.org/details/soborul-sf.-ioan-inaintemersgatorul 


5 e 


Pomenirea aflării cinstitului cap al Sfântului prooroc Înaintemergător şi Bote- 
zător loan (24 februarie şi 25 mai): 


https://www.academia.edu/43168571/Pomenirea_afl% C4% 83rii_cinstitului_cap_al_Sf% 


C3% A2ntului_prooroc_% C3% 8Enaintemerg Ye C4% 83tor_% C599Fi_Botez % C4 9% 83t 
or_ loan 24 februarie %C5%9Fi 25 mai 


https://archive.org/details/pomenirea-aflarii-cinstitului-cap-al-sf.-ioan-b 


Sie sie e 


Tăierea capului Sfântului loan Botezătorul (29 august): 


https://www.academia.edu/44077351/T%C4% 83ierea_capului_Sf% C3% A2ntului_loan 
Botez % C4% 83torul_29_august 


https://archive.org/details/taierea-capului-sfantului-ioan-botezator/mode/2u 


Sie ie ste 


Sfântul prooroc Zaharia, tatăl Mergătorului înainte şi Botezătorului loan (5 sep- 
tembrie): 


https://www.academia.edu/44118598/Sf% C3% A2ntul_prooroc_Zaharia_tat 9% C4% 831 


Merg % C4% 83torului_% C3% AEnainte_% C59%9Fi_Botez fo C4% 83torului_loan_5_sep 
tembrie 


https://archive.org/details/sfantul-prooroc-zaharia-tatal-mergatorul 


https://www.slideshare.net/steaemy 1/sf-pr-zaharia?qid=421942c9-b318-41dc-a450- 
6415755292a9&v=&b=&from_search=9 


se ste ie 
Se mai citeşte şi mai des de cei care îl au ca sfântul numelui. Este şi chipul celui 
mai mare ascet şi pustnic. Cei nevoitori îl cinstesc în mod deosebit şi astfel îi ci- 
tesc şi mai des Acatistul. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
Sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 


robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zice; Troparul din Minei, apoi: 


Condacul 1 

După datorie, ţie fierbintelui nostru rugător, ce ai mare îndrăzneală către 
Domnul, în Faţa căruia totdeauna stai, îţi aducem cuvenita noastră cinstire, în 
cântarea de sus: Bucură-te, Înainte Mergătorule şi Botezătorule, Ioane! 


Icosul 1 

Înainte-stătător în ceata Sfinţilor eşti, Sfinte Ioane proorocule, că prin tine a stră- 
lucit lumina dumnezeiască a lui Hristos, căruia te-ai făcut marele glas de vestire 
şi mărturisire. 

Bucură-te, glasul vestirii celei mari; 


Bucură-te, proorocia de mult aşteptată; 

Bucură-te, că prin tine se împlineşte; 

Bucură-te, amintirea jertfei lui Abel; 

Bucură-te, cel care ca şi Abel ridici altar Domnului; 
Bucură-te, că altarul este însăşi mărturisirea lui Hristos; 
Bucură-te, că aduci oile cele pierdute la altarul Domnului; 
Bucură-te, că le speli de murdăria păcatului prin Botez; 
Bucură-te, că aşa le faci prinosuri plăcute; 

Bucură-te, marele preot al Vechiului Legământ; 
Bucură-te, că primeşti şi preoția noului altar al lui Hristos; 
Bucură-te, Înainte Mergătorule şi Botezătorule, Ioane! 


Condacul al 2-lea 
Nume de sus spus de înger tatălui tău Zaharia, cum să te lăudăm noi cei de jos, 
decât prin cântarea de: Aliluia! 


Icosul al 2-lea 

Dintre drepţi şi prooroci ai fost ales să fii însuşi vestitorul venirii marelui 
Împărat dumnezeiesc şi botezătorul pocăinţei ce să-i pregătească înainte Calea. 
Bucură-te, taină cerească şi pământească; 

Bucură-te, lumină ce peste neguri răsare; 

Bucură-te, naşterea altei lumini; 

Bucură-te, noua zidire a lumii; 

Bucură-te, uimirea Îngerilor; 

Bucură-te, taină înfricoşată; 

Bucură-te, taina Întrupării lui Hristos; 

Bucură-te, marea aşteptare împlinită; 

Bucură-te, Înainte-Mergător al acesteia; 

Bucură-te, marele grăitor; 

Bucură-te, glasul ce strigă din pustie; 

Bucură-te, Înainte Mergătorule şi Botezătorule, Ioane! 


Condacul al 3-lea 

Cerul se deschide, Pământul se desface, şi lumina dumnezeiască se coboară cu 
însuşi chipul Făcătorului Lumii, taină pe care doar tu, ca un prooroc, o vezi, 
cântând: Aliluia! 


Icosul al 3-lea 

Tu ştiai că Mielul lui Dumnezeu pe Pământ a venit, şi la apa botezului pocăinţei 
pe toţi îi chemai, ca prin curățire să-L poată primi după cuviinţă. 

Bucură-te, ştiutorule de cele ascunse; 

Bucură-te, descoperitorule de cele tăinuite; 

Bucură-te, trimisul înainte al Împăratului dumnezeiesc; 


Bucură-te, dregător cu chip de sus; 

Bucură-te, slujitor de mare cinste; 

Bucură-te, trâmbiţă înfricoşătoare; 

Bucură-te, vestirea ce cutremură Pământul; 

Bucură-te, glasul de mare fulger; 

Bucură-te, clătinarea temeliilor lumii; 

Bucură-te, oprirea în loc şi a stihiilor; 

Bucură-te, închinarea de mare taină; 

Bucură-te, Înainte Mergătorule şi Botezătorule, Ioane! 


Condacul al 4-lea 

Duhul cel PreaSfânt în chip de porumbel a coborât peste Ape, şi glasul Tatălui 
Dumnezeu s-a auzit cu binecuvântare, şi Fiul cel dumnezeiesc afundă păcatul în 
tainicul Botez, şi aşa noua cântare de: Aliluia! 


Icosul al 4-lea 

Doar tu, Sfinte loane Botezătorule, ai văzut şi ai înţeles lucrarea uimitoare 
dumnezeiască, pe care o vesteai cu înfocată bucurie. 
Bucură-te, văzătorule de cele nevăzute; 

Bucură-te, auzirea de cele neauzite; 

Bucură-te, părtaşul marilor Taine; 

Bucură-te, că mai mult decât toţi proorocii ai ştiut; 
Bucură-te, că mai mult decât lui Moise ţi s-a arătat; 
Bucură-te, că pe Însuşi Împăratul dumnezeiesc L-ai primit; 
Bucură-te, că Lui te-ai închinat; 

Bucură-te, că şi El te-a întâmpinat; 

Bucură-te, că te-a ales lucrător al tainei Sale; 

Bucură-te, că te-a făcut cel mai apropiat al Său; 

Bucură-te, că şi tu ca nimeni altul L-ai slujit; 

Bucură-te, Înainte Mergătorule şi Botezătorule, Ioane! 


Condacul al 5-lea 

Când însuşi Făcătorul Lumii în ape s-a afundat, ca din nou să plămădească 
Pământul cel uscat de păcat, tu de creştetul Lui te-ai atins cu mare înfricoşare, 
cântând: Aliluia! 


Icosul al 5-lea 

Fiul dumnezeiesc întrupat, prin botezul tău în ape S-a Botezat, că doar EI, Fă- 
cătorul, putea şterge blestemul căderii în păcat, ca ape noi de viaţă să izvorască. 
Bucură-te, Botezătorule al Tainelor dumnezeieşti; 

Bucură-te, botezul lucrării Fiului lui Dumnezeu; 

Bucură-te, tu însuţi lucrător; 

Bucură-te, că doar tu acestea înţelegeai; 


Bucură-te, însoțitorul pământesc al Ziditorului; 
Bucură-te, împreună cu EI, Mergătorule; 

Bucură-te, ca nimeni altul părtaş la cele de Taină; 
Bucură-te, ca nimeni altul ales; 

Bucură-te, că însuşi Fiul dumnezeiesc alături te-a pus; 
Bucură-te, dregătorie chiar înaintea îngerilor; 

Bucură-te, de-a pururea stătător înaintea lui Dumnezeu; 
Bucură-te, Înainte Mergătorule şi Botezătorule, Ioane! 


Condacul al 6-lea 
In faţa Tainei celei mai presus de grăire, tu însuţi doar cu închinare stăteai, încât 
se mirau toţi de tăcerea ta, doar cu: Aliluia! 


Icosul al 6-lea 

„Nu sunt vrednic să dezleg nici cureaua încălțămintelor Sale", aşa grăiai cu mare 
strigare, şi aşa mărturisirea ta vestirea cea mare se făcea. 
Bucură-te, cel mai mare închinător al lui Dumnezeu; 
Bucură-te, plecarea cea mai adâncă a capului; 

Bucură-te, îngenuncherea cea mai de jos; 

Bucură-te, smerenia totală a făpturi; 

Bucură-te, chipul făpturi dinaintea Făcătorului; 

Bucură-te, zidire la picioarele Ziditorului; 

Bucură-te, făptură ce nu se mai arde de focul dumnezeiesc; 
Bucură-te, făptură ce poate privi pe Dumnezeu; 

Bucură-te, cel învrednicit de mare cinste; 

Bucură-te, cel dăruit cu daruri de sus; 

Bucură-te, cel mai mare născut al Pământului; 

Bucură-te, Înainte Mergătorule şi Botezătorule, Ioane! 


Condacul al 7-lea 
Pe toţi ucenicii tăi la Hristos i-ai trimis, şi tu ai mers la Irod împăratul, ca şi lui 
să-i vesteşti pe Împăratul dumnezeiesc, ca şi el să cânte: Aliluia! 


Icosul al 7-lea 

Acolo însă mare „necurăţie” ai văzut, că Irod pe soţia fratelui său avea, şi mus- 
trându-i, în temniţă ai fost aruncat. 

Bucură-te, vestitorule neînfricat al lui Hristos; 

Bucură-te, temerea lrodiadei; 

Bucură-te, că şarpele din ea l-ai răscolit,; 

Bucură-te, că şarpele păcatului l-ai trezit; 

Bucură-te, că şi acesta moartea ţi-a urzit; 

Bucură-te, că viclenia lui ai văzut; 

Bucură-te, ultima zvâcnire a şarpelui ascuns; 


Bucură-te, chemarea fiicei Evei la ascultare; 

Bucură-te, chemarea fiului lui Adam la îndreptare; 
Bucură-te, râvnitor al mântuirii omului; 

Bucură-te, povăţuitorul spre cele sfinte; 

Bucură-te, Înainte Mergătorule şi Botezătorule, Ioane! 


Condacul al 8-lea 
O, amarnică fiică a Evei, ce n-ai înţeles marea vestire a noului Rai, că pe şarpele 
demonic l-ai ascultat şi pe fiul lui Adam morţii l-ai dat, uitând de: Aliluia! 


Icosul al 8-lea 

O, mare prooroc al venirii lui Hristos, te-ai lovit primul de urgia păcatului bles- 
temat, ce „capul” ţi l-a tăiat. 

Bucură-te, luptătorule dârz cu păcatul; 

Bucură-te, că nu te-ai temut de vechiul şarpe; 

Bucură-te, că ai călcat capul lui; 

Bucură-te, că prin „tăierea capului” tău l-ai biruit, 
Bucură-te, că şi de blestemul lui Cain ai fost împuns; 
Bucură-te, că sângele tău, sângele lui Abel a preînchipuit; 
Bucură-te, că ai trecut peste toată „răutatea veche”; 
Bucură-te, că ai păşit pe „noua cale”; 

Bucură-te, că ai deschis noul drum; 

Bucură-te, că vestirea lui Hristos în toată lumea s-a auzit; 
Bucură-te, că te-ai făcut crainicul celei mai mari grăiri; 
Bucură-te, Înainte Mergătorule şi Botezătorule, Ioane! 


Condacul al 9-lea 
O, Sfinte Ioane cel mare, cel mai apropiat de Hristos, noua istorie a lumii ai 
deschis, cu însăşi jertfirea ta în cântarea de: Aliluia! 


Icosul al 9-lea 

Priveai cu înspăimântare la „drumul Crucii” cel greu de dus, pe care Însuşi 
Hristos l-a ales, şi aşa cu multă închinare şi mai mult Lui te plecai. 
Bucură-te, bucuria vieţii celei noi; 

Bucură-te, dar şi jertfă ei; 

Bucură-te, veselia venirii lui Dumnezeu pe Pământ; 

Bucură-te, şi crucea Lui; 

Bucură-te, noul început al Lumii; 

Bucură-te, şi „însângerarea” lui; 

Bucură-te, biruirea „păcatului strămoşesc”; 

Bucură-te, şi răbdarea „rănii” lui; 

Bucură-te, noule Rai pe Pământ; 


Bucură-te, şi „noua” întâlnire cu „şarpele”; 


Bucură-te, trecerea peste „prăpastia căderii în păcat”; 
Bucură-te, Inainte Mergătorule şi Botezătorule, Ioane! 


Condacul al 10-lea 
Puţine putem noi şti din tainele tale, Sfinte mare Ioane, cum puţine ştim din 
Tainele dumezeieşti ale lui Hristos, dar şi cu acestea noi cântăm: Aliluia! 


Icosul al 10-lea 

Și cum ai fost odinioară cel mai mare „chemător al Botezului pocăinţei”, şi 
acum eşti cel mai mare rugător pentru iertarea păcatelor noastre. 
Bucură-te, Sfinte Ioane, folositorul cel mare al lumii; 

Bucură-te, chipul botezului curăţitor; 

Bucură-te, nume venit din Cer; 

Bucură-te, nume sfânt pe Pământ; 

Bucură-te, ultimul prooroc; 

Bucură-te, şi primul apostol; 

Bucură-te, cel mare între oameni; 

Bucură-te, cel care te cobori şi la noi; 

Bucură-te, ajutător şi doctor al nostru; 

Bucură-te, către Domnul mare rugător; 

Bucură-te, sfinte, Biserica cea de sus; 

Bucură-te, Înainte Mergătorule şi Botezătorule, Ioane! 


Condacul al 11-lea 

Proorocule sfinte, pentru mulțimea minunilor tale cele vrednice de laudă, şi nouă 
să ne fii întotdeauna aproape în multele nevoi şi strâmtorări, ca să cântăm: 
Aliluia! 


Icosul al 11-lea 

Purtătorule de taină lui Hristos, taina Cuvântului întrupat, glasul tău la pocăință 
să ne îndemne şi pe noi la cuvenita îndreptare. 
Bucură-te, purtătorul tainei întrupării Cuvântului; 
Bucură-te, glasul ce se aude fără oprire; 

Bucură-te, vestirea Cuvântului fără contenire; 

Bucură-te, împlinirea cea mare a proorocirilor; 
Bucură-te, arătarea venirii lui Dumnezeu în lume; 
Bucură-te, grădina noului Rai; 

Bucură-te, Raiul doar cu pomii lui Dumnezeu; 
Bucură-te, scoaterea afară a şarpelui-demon; 

Bucură-te, chipul Împărăției dumnezeieşti; 

Bucură-te, rodul cel copt; 

Bucură-te, curățirea lumii de stricăciune; 

Bucură-te, Înainte Mergătorule şi Botezătorule, Ioane! 


Condacul al 12-lea 

Făclia dumnezeieştii Lumini a lui Hristos eşti pentru totdeauna lumii, fără de 
care iarăşi am cădea în întunericul cel mai de jos; aprinde-ne şi nouă inimile de 
cântarea: Aliluia! 


Icosul al 12-lea 

Răsună în toată lumea glasul tău mai tare ca tunetul şi mai cutremurător ca 
fulgerul glasul chemării la pocăință, prin care şi noi putem îmbrăca haina lui 
Hristos. 

Bucură-te, tunetul glasului celui mai mare; 

Bucură-te, fulgerul ce deschide tot Cerul; 

Bucură-te, desfacerea întregului Pământ; 

Bucură-te, primirea lui Dumnezeu în lume; 

Bucură-te, chipul cel din nou zidit; 

Bucură-te, chipul Bisericii Creştine; 

Bucură-te, izvorul apei lui Hristos; 

Bucură-te, pacea cea fără de moarte; 

Bucură-te, şi al copiilor bun învăţător; 

Bucură-te, şi al tinerilor iscusit povăţuitor; 

Bucură-te, şi al mamelor mare ocrotitor; 

Bucură-te, Înainte Mergătorule şi Botezătorule, Ioane! 


Condacul al 13-lea (de trei ori) 

O, Sfinte Ioane Botezătorule, darul cel de mare preţ al lui Dumnezeu pentru noi, 
şi darul cel mai curat al Lumii, care stai pururea înaintea scaunului Celui de sus, 
nu înceta şi pe noi să ne pomeneşti, ca să cântăm: Aliluia! 


Se citesc apoi din nou: 


Icosul 1 

Înainte-stătător în ceata Sfinţilor eşti, Sfinte Ioane proorocule, că prin tine a stră- 
lucit lumina dumnezeiască a lui Hristos, căruia te-ai făcut marele glas de vestire 
şi mărturisire. 

Bucură-te, glasul vestirii celei mari; 

Bucură-te, proorocia de mult aşteptată; 

Bucură-te, că prin tine se împlineşte; 

Bucură-te, amintirea jertfei lui Abel; 

Bucură-te, cel care ca şi Abel ridici altar Domnului; 

Bucură-te, că altarul este însăşi mărturisirea lui Hristos; 

Bucură-te, că aduci oile cele pierdute la altarul Domnului; 

Bucură-te, că le speli de murdăria păcatului prin Botez; 

Bucură-te, că aşa le faci prinosuri plăcute; 

Bucură-te, marele preot al Vechiului Legământ; 


Bucură-te, că primeşti şi preoţia noului altar al lui Hristos; 
Bucură-te, Inainte Mergătorule şi Botezătorule, Ioane! 


Condacul 1 

După datorie, ţie fierbintelui nostru rugător, ce ai mare îndrăzneală către 
Domnul, în Faţa căruia totdeauna stai, îţi aducem cuvenita noastră cinstire, în 
cântarea de sus: Bucură-te, Înainte Mergătorule şi Botezătorule, Ioane! 


(Extras din cartea: leromonah Ghelasie Gheorghe - Imnografie II Acatistier 
ediţie îngrijită şi adăugită de lerom. Ghelasie şi Ierom. Valerian - Editura 
Platytera, Colecţia Isihasm) 


